Diari Oficial de la Generalitat Valenciana


Sumari del DOGV 4805, del 26-07-2004 (2004/7221)

Informació pública de les alternatives tècniques de la UE.1, Ciutat Esportiva.
------------------------------------------------------------------------------

### Dades del document

Número de DOGV
:   4805

Data del DOGV
:   26-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7221


Organisme emissor
:   Ajuntament de Castalla

Tipus de document
:   Anunci

Informació pública de les alternatives tècniques de la UE.1, Ciutat Esportiva. [2004/Q7221]
  
Mitjançant el Decret número 115, de data 25 de maig de 2004, l'Alcaldia ha resolt sotmetre a informació pública, pel termini de 20 dies, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, les dues alternatives tècniques del programa per al desenvolupament de la unitat d'execució de la UE.1, Ciutat Esportiva, de sòl urbanitzable detallat residencial, del vigent Pla General d'Ordenació Urbana de Castalla, presentades per:
  
Primera alternativa: presentada per l'Agrupació d'Interés Urbanístic de la UE.1, Ciutat Esportiva de Castalla, amb el número de registre d'entrada 6.689, de 31 d'octubre de 2003, i que és comprensiva de la documentació següent:
  
- Programa d'actuació integrada per al desenvolupament de la UE.1, Ciutat Esportiva.
  
- Avantprojecte d'urbanització de la UE.1.
  
- Proposada de reparcel·lació voluntària.
  
Pel que fa a esta alternativa, es fa l'observació següent:
  
No es tindrà en consideració el que disposa la documentació presentada pel que fa al repartiment dels costs d'urbanització, gestió i finançament del sòl extern de la unitat d'actuació i a l'obligació per part de l'ajuntament de sufragar obres d'urbanització previstes al quadre de mesuraments i pressuposts de l'avantprojecte d'urbanització presentat per estos.
  
Segona alternativa: presentada pel Gabinet Jurídic Immobiliari, SL, amb el número del registre d'entrada 2.385, de 13 d'abril de 2004, comprensiva de la documentació següent:
  
- Programa d'actuació integrada per a l'execució de la UE.1, Ciutat Esportiva, UE.2, Reis Catòlics, i UE.5, Don Trini.
  
- Avantprojecte d'urbanització de la UE.1, UE.2 i UE.5.
  
El termini d'informació comptarà des de la publicació del present edicte en el Diari Oficial de la Generalitat Valenciana i durant este termini es podran presentar al·legacions i alternatives tècniques en concurrència.
  
Durant els cinc dies següents al venciment del termini anterior es podran presentar proposicions juridicoeconòmiques.
  
Les alternatives tècniques es presentaran a la vista amb la documentació expressada en els apartats a) i b) de l'article 32 de la Llei 7/1994, Reguladora de l'Activitat Urbanística, acompanyades, si és procedent, de projectes complementaris a les proposicions juridicoeconòmiques, es presentaran en plica tancada amb la documentació esmentada en els apartats c) i d) de l'article 32 indicat més amunt.
  
Els terminis indicats anteriorment es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta finança per un import de 1.200 euros, en la forma establida en la legislació de contractes administratius.
  
La pròrroga es farà constar a l'expedient, s'anunciarà al tauler d'edictes de l'ajuntament i es comunicarà als qui pel fet de desconéixer-la, presenten pliques prematurament.
  
L'acte d'obertura de pliques se farà en la següent data hàbil a la conclusió del termini de cinc dies per a presentar-les i s'alçarà acta sota la fe pública i davant de dos testimonis del seu desenvolupament. Durant els 10 dies següents a este acte totes les actuacions seran objecte de consulta i d'al·legacions pels interessats.
  
Cosa que es publica perquè se'n prenga coneixement general en virtut del que s'ha establit.
  
Mitjançant este anunci i de conformitat amb l'article 59.4 de la Llei 30/1992, de 26 de novembre, se citen els propietaris afectats que puguen resultar desconeguts, dels qui s'ignore el lloc de la pràctica de l'avís o ben intentat este no s'haguera pogut practicar.